Správa zo zahraničnej pracovnej cesty

1.  Účastník ZPC:

1.Jana Rovňanová 
Odbor štátnej a európskej politiky vo vede a technike
Sekcia vedy a techniky
Ministerstvo školstva, vedy, výskumu a športu SR
Stromová 1, 813 30 Bratislava 
Tel: +421 2 59374 747
jana.rovnanova@minedu.sk
Znalosť jazykov: anglicky – nemecky – francúzsky

2. Michaela Musilová (18.-19.5.2016)
Slovenská organizácia pre vesmírne aktivity, o.z.
Čukárska Paka 562, 930 51 Veľká Paka

2.  Zahraničná pracovná cesta:
štát/mesto: Paríž / Francúzsko
Dátum: 17.- 19.mája.2016 
Prijímajúce organizácie: Európska vesmírna agentúra
Účel cesty: Účasť na rokovaní Výboru pre medzinárodné vzťahy (IRC) a rokovaní nečlenských štátov ESA s generálnym riaditeľom ESA

3.  Rámcový program pobytu:

17.-18.5.2016 – účasť na rokovaní Výboru pre medzinárodné vzťahy (IRC)      	
19.5.2016 – účasť na rokovaní Výboru PECS

Zasadnutie Výboru pre medzinárodné vzťahy (International Relations Committee, tzv. IRC) v dňoch 2.-3.2.2016 

SR ako pozorovateľ bola pozvaná na nasledujúce body agendy IRC:

Consultations items

8. 	United Nations:
	Preparation  of the UN COPUOS
	(ESA/IRC(2016)8,9
	
Information items

10. 	China- Status report
	ESA/IRC(2016)11
11. 	Russia : Status report on ExoMars
(Oral report)
12.	Japan – Space Policy Progress report
ESA/IRC(2016)12
13.	Broadband Megaconstellations and related
 (oral report on ESA telecommunications activities)
14.	Coordination in case of an asteroid impact threat
 (oral report o)

Others matters

15.	Any other business
16.	Date and place next meeting 

-	UN COPUOS – zazneli informácie: k výkladovým pravidlám Dohovorov OSN o kozmickom priestore, plniace funkciu návodu pri vytváraní národnej legislatívy; príprava na UNISPACE+50-Status a implementácia piatich dohovorov OSN o kozmickom priestore; definícia a delimitácia kozmického priestoru;  vzdelávanie vo vesmírnom práve; právne mechanizmy týkajúce sa opatrení na znižovanie vesmírneho odpadu, s ohľadom na závery Vedeckého a Technického Podvýboru COPUOS; Jednou z nových tém v agende LSC je všeobecná výmena stanovísk o právnych aspektoch manažmentu prevádzky satelitov na obežných dráhach (Space traffic management) a všeobecná výmena stanovísk o potenciálnych právnych modeloch upravujúcich aktivity súvisiace s výskumom, ťažbou a použitím surovín kozmických objektov. 
-	Bol podaný prehľad o space dianí v Číne, Japonsku a ústna informácia o ruskej ExoMars misii.
-	Témou ostáva predikcia vývoja populácie vesmírneho odpadu (Space Debris) najmä v kontexte zamýšľaných „MegaConstellations“ – iniciatív prevažne súkromného sektora o rozmiestnení stoviek resp. tisícok malých družíc na nízku obežnú dráhu za účelom poskytovania globálneho internetového pripojenia. Ak tieto systémy nebudú dodržiavať odporúčané postupy po skončení životnosti satelitu (deorbiting resp. graveyard push), hrozí totálne zablokovanie obežnej dráhy v dôsledku kolízií satelitov a následnej reťazovej reakcie. Iniciatívy pre active-debris-removal sú zatiaľ najmä bezpečnostnou otázkou, ale ESA už má svoj „Target selection board“, ktorý vytipuje niekoľko možných cieľov – v správe ESA – ktoré by mohli byť premetom misie pre aktívne odstránenie satelitu z orbity.

Ďalší výbor IRC: 
21. – 22.novembra 2016 spolu s PECS výborom

18. zasadanie PECS výboru 

Program a informácie :
-  Schválenie programu rokovania a minúty sedemnásteho zasadnutia v novembri 2015.
 -  Správa o činnosti agentúry od posledného zasadnutia.
-  Plánované vypustenie ďalších 6. satelitov GALILEO, neskôr Sentinelu.
- Informácia o úspechu Living Planet Sympózia v Českej Republike v máji 2016. Sympózium bolo veľmi úspešne a ráta sa ako najväčšia konferencia o pozorovaní Zeme na svete
-Luxemburgské plány podporiť ťaženie vesmírnych telies.
- Plány Slovinska stať sa asociovaným členom ESA. 
-Zástupcovia Lotyšska prezentovali svoje PECS projekty z druhej výzvy a PECS členovia hlasovali za ich odsúhlasenie, ktoré bolo prijaté. 
- Odznela prezentácia k výnimke  z DPH na PECS zmluvy, pri čom experti z ESA dávali všetkým delegátom potrebné informácie a kontakty k budúcim PECS výzvam. Zástupcovia ESA zdôraznili, aby PECS štáty využili možnosť komunikovať s kontaktnými osobami z ESA ohľadom  projektov a tak umožniť zlepšenie ich kvality .
- Zástupcovia SR prezentovali aktuality  o slovenskom PECS programe, ktoré sa odohrali po sedemnástom zasadnutí v novembri 2015. Vyhotovenie a podpis PECS charty bolo prezentované, spolu so 7. PECS projektami, ktoré boli zazmluvnené na jar tohto roku. 
-PECS výboru bola predstavená aj návšteva generálneho riaditela ESA Prof. Johanna-Dietricha Wӧrnera v Bratislave 5. mája 2016, ktorá bola zorganizovaná Ministerstvom školstva, vedy, výskumu a športu SR v spolupráci s Ministerstvom zahraničných vecí a európskych záležitostí Slovenskej Republiky (SR) a Slovenskou technickou univerzitou (STU). Počas jeho návštevy mal Prof. Wӧrner možnosť sa stretnúť so štátnym tajomníkom Lukáš Parízekom na  Ministerstve zahraničných vecí, s ministrom školstva, vedy, výskumu a športu SR Petrom Plavčanom a rektorom STU v Bratislave Robertom Redhammerom. Prof. Wӧrner mal aj prednášku o programoch a aktivitách ESA s väzbou na slovenský výskumno-vývojový potenciál, ako aj o koncepte „Moon Village“ o vybudovaní výskumnej základne na Mesiaci. Po jeho prednáške nasledovali prednášky pre slovenských vedcov, firmy a študentov - o grantovom programe PECS pre slovenské výskumné a vývojové organizácie a  o príležitostiach na stáže a študentské programy v európskom vesmírnom priestore. Členovia ESA ocenili organizáciu návštevy Prof. Wӧrnera v Bratislave a boli veľmi spokojní s programom a skladbou účastníkov prednášky.
- Odprezentovaná bola aj aktuálna situácia prvej slovenskej družice, pripravená Slovenskou organizáciou pre vesmírne aktivity ako aj  register pre vesmírne objekty v SR vytvorený na MŠVVaŠ SR.
-Svoje aktivity prezentovali zástupcovia firmiem GMC a N4E, a asociácia Eurisy, s možnosťou zapojiť sa do ich programov.
Ďalšie zasadnutie PECS výboru –je naplánované na 23.11.2016 v Paríži. 

5.  Odporúčané závery:

Rokovania Výboru pre medzinárodné vzťahy pravidelne informujú delegátov o globálnom vývoji v oblasti „space“, trendoch a aktivitách s dopadom na vesmírny sektor v Európe. Na rokovaní 17.- 18.5.2016 ESA prezentovala vývoj spolupráce s krajinami ako: Čína, Rusko a Japonsko. Bola diskutovaná agenda OSN COPUOS a  Space Debris.
Nečlenské štáty ESA sú prizývané ako pozorovatelia.

Na rokovaniach PECS výboru s predstaviteľmi ESA, ktoré sa koná pravidelne spolu s IRC výborom, sa prerokováva aktuálny stav vývoja vesmírnych aktivít v týchto nečlenských krajinách, dochádza k výmene informácií medzi krajinami na podobnom stupni integrácie do ESA, odsúhlasujú sa projekty vybrané ESA komisiami. Zástupcovia SR mali možnosť informovať PECS štáty o úspešnej návšteve DG ESA v SR 5.mája 2016.

6.   Prehľad prinesenej dokumentácie a miesto jej uloženia

Všetky materiály preberané na zasadnutí sa nachádzajú na Sekcii vedy a techniky, MŠVVaŠ SR.

7.    Spôsob zverejnenia výsledkov ZPC, prenos získaných informácií

Správa bola predložená  Sekcii medzinárodnej spolupráce MŠVVaŠ SR. Bude zverejnená na internetovej stránke MŠVVŠ SR. Súhlasím so zverejnením správy na internete.

Správu vypracovala: 	Jana Rovňanová

Dátum: 			23.5.2016

Správu schválil:	             Marek Hajduk
 generálny riaditeľ SVaT